'Roekelose' taxibestuurder vas; Kersfees-spoedvrate gevang | Maroela Media
Lede van die nasionale anti-korrupsie-verkeerseenheid het die taxibestuurder op Oukersaand in William Nicolweg in Johannesburg in hegtenis geneem. Hy het hulle glo met R630 probeer omkoop. "Die man was Kersdag agter tralies en sal eers Maandag in die Randburg-landdroshof verskyn," het Simon Zwane, woordvoerder van die Padverkeersbestuurskorporasie (RTMC) gesê.
Nog twee motoriste het Kersfees agter tralies deurgebring nadat hulle in die Vrystaat in hegtenis geneem is omdat hulle die spoedgrens verbreek het.
'n Motoris van Noordwes is op die R30 in hegtenis geneem nadat hy teen 162 km/h in 'n 120 km/h-sone gery het met sy BMW. Hy word in Theunissen aangehou.
Nóg 'n motoris in 'n BMW is in hegtenis geneem toe hy teen 195 km/h in 'n 120 km/h-sone op die N1-suid gery het. Sy aansoek om borgtog is by Tierpoort afgekeur.
hahahahahahaha…..wat 'n grappige artikel!!! "Polisiebeamptes het "'n minibustaxibestuurder" in Johannesbrug in hegtenis geneem." Ek het vanoggend ongeveer 8km ver op Beyers Naudé Rylaan in Randburg verby Zandspruit Informele Nedersetting gery…..Ek het meer as een keer moes uitswaai vir bottels en blikke wat by oop taxi vensters uitgegooi word. Ek moes hard rem vir een wat 'n u-draai van die heel linkerkant van die pad af reg oor 3 bane maak, om by 'n verkeerslig TEEN die rooi-lig terug te draai in die stad se rigting. Ek moes koes toe 'n taxi by 'n petrolstasie net eenvoudig terug druk in die… Lees meer »
Hoog tyd dat die tipe motoriste bietjie in die bek geruk word.
… en ons sal hierdie taxi bestuurder weer binnekort op die pad sien. Slap on the wrist.
Spoed is 'n probleem ja… En mense is roekeloos, dit weet ons… Maar verduidelik asseblief vir my hoe 'n spoedvraat se borgtog afgewys word en 'n moordenaar vrylaat word met borgtog? Asseblief, wat 'n bespotlike spul!